CELEX: C2005/115/61
Language: lt
Date: 2005-05-14 00:00:00
Title: Byla T-116/05 Dorian Lacombe 2005 m. vasario 28 d. pareikštas ieškinys Europos Sąjungos Tarybai

14.5.2005   
            
            
               LT
            
            
               Europos Sąjungos oficialusis leidinys
            
            
               C 115/34
            
         Dorian Lacombe 2005 m. vasario 28 d. pareikštas ieškinys Europos Sąjungos Tarybai
   (Byla T-116/05)
   (2005/C 115/61)
   Proceso kalba: prancūzų
   2005 m. vasario 28 d. Europos Bendrijų Pirmosios instancijos teisme buvo pareikštas Dorian Lacombe, gyvenančio Evry (Prancūzija), atstovaujamo advokatų Sébastien Orlandi, Xavier Martin, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Sąjungos Tarybai.
   Ieškovas Pirmosios instancijos teismo prašo:
   
               1)
            
            
               priteisti iš Tarybos ieškovui išmoką, atitinkančią mokamą už dirbtą viršvalandinį darbą pagal susitarimo, pasirašyto tarp jo tiesioginio viršininko ir Tarybos generalinio sekretoriaus, pagrindu užpildytą žiniaraštį visą sumą, atskaitant jau pervestą išmokos dalį,
            
         
               2)
            
            
               priteisti iš Tarybos pervesti į ieškovo socialinės apsaugos įstaigą darbdavio įmokas, numatytas galiojančiuose teisės aktuose,
            
         
               3)
            
            
               priteisti iš Tarybos ieškovui bedarbio pašalpą, į kurią jis būtų turėjęs teisę, jei darbdavio įmokos butų buvę mokamos tinkamu laiku į jo socialinės apsaugos įstaigą,
            
         
               4)
            
            
               priteisti iš atsakovės ieškovui delspinigius, apskaičiuotus pagal ECB pagrindinę normą, padidinant ją dviem punktais kiekvienai mokėtinai vykdant šalių sudarytą pagalbinio darbuotojo sutartį sumai.
            
         Ieškinio pagrindai ir pagrindiniai argumentai
   Ieškovas buvo pagalbiniu darbuotoju Taryboje nuo 2002 m. gruodžio 1 d. iki 2003 m. liepos 31 d. Jis tvirtina, kad Taryba sumažino nuo 73 iki 59,5 dienų sumą už viršvalandžius, kurią jis turėjo teisę gauti už dirbtas valandas šeštadieniais, sekmadieniais, švenčių dienomis ir institucijos nedarbo dienomis, nenurodant ieškovui motyvų. Grįsdamas šį reikalavimą, ieškovas nurodo Europos Bendrijų kitų tarnautojų įdarbinimo sąlygų nuostatų 57 straipsnio, Tarnybos nuostatų 56 straipsnio, pranešimo personalui Nr. 88/93 ir pareigos motyvuoti pažeidimus.
   Ieškovas tvirtina, kad Taryba nepervesdama išmokų Socialinio draudimo kasai, kuriai priklauso ieškovas, pažeidė Europos Bendrijų kitų tarnautojų įdarbinimo sąlygų nuostatų 70 straipsnį. Ieškovas taip pat reikalauja atlyginti dėl to jo patirtą žalą.